b'\n_START_ARTICLE_\nLeodegar Tenga\n_START_SECTION_\nKarriere som klubbspiller\n_START_PARAGRAPH_\nTenga har spilt for de to tanzanianske toppklubbene Young Africans SC og Pan African FC.\n_START_SECTION_\nLandslagskarriere\n_START_PARAGRAPH_\nTenga spilte for Tanzanias herrelandslag fra 1975 til 1981, hvor han ogs\xc3\xa5 var lagkaptein fra 1977.\n_START_SECTION_\nKarriere som trener\n_START_PARAGRAPH_\nTenga var trener for Pan African FC han avsluttet karrieren som spiller i 1981, og fram til 1984.\n_START_SECTION_\n\xc3\x98vrig karriere\n_START_PARAGRAPH_\nTenga var president for Tanzanias fotballforbund fra 2005 til 2013. Siden 2007 har han ogs\xc3\xa5 v\xc3\xa6rt leder av idrettsr\xc3\xa5det for fotball i \xc3\x98st- og Sentral-Afrika (CECAFA). Tenga var generalsekret\xc3\xa6r i Tanzanias fotballforbund fra 1988 til 1990, og medlem av Tanzanias idrettsr\xc3\xa5d fra 1990 til 2002, hvor han ogs\xc3\xa5 satt som leder fra 2000 til 2002. I mars 2001 kunne britiske medier melde at Tenga hadde g\xc3\xa5tt av som medlem av Tanzanias idrettsr\xc3\xa5d som en protest mot sanksjoner som FIFA p\xc3\xa5f\xc3\xb8rte Tanzanias fotballforbund, etter at dav\xc3\xa6rende leder i Tanzanias fotballforbund, Muhidin Ndolanga, samt dav\xc3\xa6rende generalsekret\xc3\xa6r i samme forbund, Ismail Aden Rage, var avskjediget og arrestert i forbindelse med en underslagssak.'